als_Latn dik_Latn sag_Latn
Ambasadori turk Bajraktar ka premtuar se do të organizojë një takim mes dy Kombëtareve, duke rrëfyer: “Do të jem në stadium ndaj Armenisë”
Shqipëria dhe Turqia prej vitesh shkojnë shumë mirë dhe fakti që raportet janë konsoliduar konfirmohet dita ditës. Një tjetër konfirmim ka ardhur nga vizita që ambasadori turk në vendin tonë, Hidejet Bajraktar, zhvilloi në selinë e Federatën Shqiptare të Futbolli, ku u takua me presidentin e FSHF-së, Armando Duka, duke vizituar më pas muzeun e institucionit më të lartë të futbollit shqiptar. Në intervistën dhënë ekskluzivisht për “Sport Neës”, ambasadori u ndal te qëllimi i këtij takimi duke konfirmuar se gjatë muajve të ardhshëm, Shqipëria mund të presë në një ndeshje miqësore Turqinë në vendin tonë. “Ekipi i Futbollit Shqiptar këto ndeshjet e fundit është paraqitur shumë mirë dhe ka pasur rezultate pozitive. Sigurisht qëllimi i vizitës time ishte forcimi i bashkëpunimit ekzistues mes dy federatave tona. Unë e mirëprita kërkesën e presidentit të federatës shqiptare për organizimin e një ndeshjeje miqësore këtu në Shqipëri, sivjet ose vitin tjetër. Urojmë që kjo të realizohet”.
Tifoz kuqezi – Në vijim, ai vuri theksin te arritjet e futbollit shqiptar dhe kombëtares kuqezi, duke nënvizuar se ai do të jetë tifozi më i ri i Kombëtares Shqiptare në çdo ndeshje që skuadra do të luajë në vendin tonë. “Si i ftuar i presidentit të FSHF-së, edhe si futbolldashës do të jem i pranishëm në ndeshjet e Kombëtares Shqiptare dhe sigurisht që do të bëj tifo për Shqipërinë”.
als_Latn als_Latn als_Latn